नई दिल्ली: बॉलीवुड की बड़ी हस्तियों में से एक डायरेक्टर व प्रोड्यूसर करण जौहर इन दिनों कलर्स पर आने वाले रिएलिटी शो ‘इंडियाज गॉट टैलेंट’ में जज की भूमिका में हैं. उनके साथ एक्ट्रेस मलाइका अरोड़ा व किरण खेर भी कंटेस्टेंट को जज कर रही हैं. फिलहाल शो में जब भी खाली वक्त होता है तो करण जौहर अपने इंस्टाग्राम के लिए मजेदार वीडियो बनाना शुरू कर देते हैं. फिलहाल अब एक और वीडियो काफी वायरल हो रहा है, जिसमें वह मलाइका और किरण खेर से मजाक करते हुए दिखे. ‘इंडियाज गॉट टैलेंट’ के 8वें सीजन में करण जौहर अक्सर अपने साथ के जजों को तंग करते दिखे हैं. इस वीडियो में भी उन्होंने मलाइका और किरण के ड्रेस पर कमेंट किया तो उल्टा जवाब सुनने को मिल गया.